Ixef wis sin yeɛna tiẓri, ad nedber tasnalɣa akked tseddast, deg tazwara ad d-nefk tibadutin n kra n tmiḍranin i yerzan asentel am yidles, tarrayt, tuddsa, daɣen ad nexdem tasemlilt s wudem n uzenziɣ yerzan tuddsa akked tarrayt, ad d-nesbadu imɣan n tujjya, ad nemmeslay ɣef tesnalɣa d wayen icudden ɣur-s am unagraw n umyag, ad nesbadu amyag, amatar udmawan, afeggag i yebḍan ɣef uẓar d uskim d tmeẓra-is, ma deg unagraw n yisem, ad nesbadu isem tawsit, amḍan, addad, syen ad nɛeddi ɣer tseddast ad tt-id-nesbadu, daɣen ad d-nefk kra n tbadutin n tmiḍranin i cudden ɣur-s am twuri, aseɣru, tafyirt d wannawen-is akked usemmad d wnnawen-is.